
Par nekustamā īpašuma "Krastiņi" Baldones pagastā, Ķekavas novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma "Krastiņi" (nekustamā īpašuma kadastra Nr. 8025 002 0083) daļu – zemes vienības (zemes vienības kadastra apzīmējums 8025 002 0083) daļu 1,2832 ha platībā (pēc kadastrālās uzmērīšanas platība var tikt precizēta) un būves – dzīvojamo māju (būves kadastra apzīmējums 8025 002 0083 001), kūti (būves kadastra apzīmējums 8025 002 0083 002) un pagrabu (būves kadastra apzīmējums 8025 002 0083 008) – Baldones pagastā, Ķekavas novadā, kas nepieciešama projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu un īpašuma tiesību nostiprināšanu zemesgrāmatā, segt no līdzekļiem, kas paredzēti akciju sabiedrības "RB Rail" un Eiropas Klimata, infrastruktūras un vides izpildaģentūras 2023. gada 16. oktobrī noslēgtajā līgumā par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai.

